
Iepirkuma procedūra tiek rīkota, ievērojot Latvijas Republikas likumu “Publisko iepirkumu likums” (turpmāk – PIL) un citu publisko iepirkumu regulējošo normatīvo aktu prasības.

1. Iepirkuma identifikācijas numurs

1.1. Iepirkuma identifikācijas numurs ir BS 2018/2/SAM 9.3.2. ERAF
2. Pasūtītājs

· SIA “BAUSKAS  slimnīca”

· Reģistrācijas Nr. 43603017682

· Juridiskā adrese: Dārza ielā 7/1, Bauska, Bauskas novads, LV-3901
· Pasūtītāja profila adrese: http://www.bauskasslimnica.lv/
· Tālrunis +371 63924696; fakss +371 63923437

· E-pasts: b_res@apollo.lv
· Banka: A/S “SEB BANKA”

· Kods: UNLALV2X

· Konts: LV54UNLA0029700142810
2.1. Konkursu organizē un realizē saskaņā ar SIA “Bauskas Slimnīca” valdes locekles 2018.gada 16.aprīļa rīkojumu Nr. 1-10/9 „Par iepirkuma veikšanu”. 

2.2. Pasūtītāja kontaktpersona par iepirkuma dokumentiem un tehnisko specifikāciju: Iepirkumu komisijas priekšsēdētāja Sandra Drozdovska, tālr. 63923744, e-pasts: b_gram@apollo.lv
3. Pretendents

3.1. Pretendents ir normatīvajos aktos noteiktajos gadījumos un normatīvajos aktos noteiktajā kārtībā reģistrēta persona vai personu grupa, kas iesniegusi piedāvājumu saskaņā ar šajā nolikumā norādītajām Pasūtītāja prasībām.
4. Iepirkuma procedūras priekšmets 

4.1. Atklāta konkursa rezultātā tiks iegādāta un uzstādīta mamogrāfijas iekārta SIA „Bauskas slimnīca” vajadzībām.
4.2. Iepirkuma priekšmets nav sadalīts daļās.
4.3. Klasifikācija.

Galvenais kods CPV kods 33111650-2 (Mamogrāfijas aparāti).
4.4. Līguma izpildes vieta: SIA „Bauskas slimnīca” Dārza ielā 7/2, Bauska, Bauskas novads.
4.5. Pretendents nevar iesniegt piedāvājumu variantus.
4.6. Līguma maksimālais izpildes laiks- 2 mēneši no līguma noslēgšanas brīža.

5. Iespēja iepazīties ar konkursa nolikumu un saņemt to
5.1. ieinteresēto piegādātāju jautājumiem ir publiski pieejama tīmekļa vietne https://www.bauskasslimnica.lv sadaļā „Iepirkumi” – 2018.gads un www.eis.gov.lv.
5.2. Ieinteresētais piegādātājs Elektroniskās iepirkumu sistēmas, turpmāk- EIS, e-konkursu apakšsistēmā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.
5.3. Ieinteresētais piegādātājs apņemas sekot līdzi turpmākajām izmaiņām nolikumā, kā arī Iepirkumu komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļa vietnē https://www.bauskasslimnica.lv sadaļā „Iepirkumi” – 2018.gads un EIS www.eis.gov.lv, tiek uzskatīts, ka piegādātājs tos ir saņēmis un ar tiem iepazinies.
5.4. Ja nolikumā tiek konstatētas pretrunas ar publisko iepirkumu procedūru regulējošo normatīvo aktu prasībām, piemēro publisko iepirkumu regulējošo tiesību aktu nosacījumus.
6. Piedāvājumu iesniegšanas un atvēršanas vieta, datums, laiks un kārtība

6.1. Pretendents piedāvājumu iesniedz līdz 2018. gada 17. maijam plkst.10.00, EIS e-konkursu apakšsistēmā.
6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un nosūtīti atpakaļ iesniedzējam.
6.3. Piedāvājumu atvēršana sākas 2018. gada 17.maijā plkst.10.00 tūlīt pēc nolikuma 6.1.punktā noteiktā piedāvājumu iesniegšanas termiņa beigām. 
Pretendentam ir tiesības piedalīties piedāvājumu atvēršanas sanāksmē klātienē SIA “Bauskas slimnīca” poliklīnikas ēkas administrācijas telpās (3.stāvā), atbilstoši Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” 15.punktā noteiktai kārtībai.
6.4. Pēc visu piedāvājumu atvēršanas piedāvājumu atvēršanas sanāksme tiek slēgta.
6.5. Piedāvājumu atvēršanas norisi, kā arī visas nosauktās ziņas, Iepirkumu komisijas protokolists protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā no piedāvājumu atvēršanas sanāksmes tiek publicēts tīmekļvietnē www.bauskasslimnica.lv sadaļā “Iepirkumi” – 2018.gada iepirkumi un EIS www.eis.gov.lv e-konkursu apakšsistēmā.
6.6. Pretendentu atlasi, piedāvājumu atbilstības pārbaudi un piedāvājumu vērtēšanu atklātā konkursā Iepirkumu komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek piedāvājumu vērtēšana.
7. Prasības attiecībā uz piedāvājuma noformējumu un iesniegšanu

7.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
7.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā konkursa sadaļā ievietotās formas;
7.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

7.2. Sagatavojot piedāvājumu, pretendents ievēro, ka:

7.2.1. pieteikuma veidlapa, tehniskais piedāvājums un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
7.2.2. iesniedzot piedāvājumu, pretendents ar drošu elektronisko parakstu un laika zīmogu paraksta vismaz pretendenta pieteikumu (sk. EIS sistēmā konkursa sadaļā pievienotās datnes). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu;
7.2.3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.
7.3. Piedāvājums jāiesniedz valsts (latviešu) valodā. Tehniskā piedāvājuma dokumenti (piemēram, ražotāja izsniegta preces tehniskā dokumentācija) var tikt iesniegti citā valodā ar pievienotu pretendenta apliecinātu tulkojumu valsts (latviešu) valodā.
7.4. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas konkursa sadaļā) ietvertos nosacījumus.
7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
8. Piedāvājuma nodrošinājums

8.1. Piedāvājuma nodrošinājums netiek paredzēts.
9. Finansēšanas avots un apmērs
9.1. Pieejamais finansējums: līdz 110 000 EUR (bez PVN).
9.2. Pasūtītājs apmaksu par piegādāto un uzstādīto ierīci veic bezskaidras naudas norēķinu veidā iepirkuma līgumā noteiktajā kārtībā.
9.3. Gadījumā, ja pretendenta piedāvātā līgumcena pārsniedz nolikuma 9.1.punktā norādīto pieejamā finansējuma apmēru, Pasūtītājs ir tiesīgs lemt par piedāvājuma noraidīšanu.
9.4. Iepirkuma finansēšana: 
SIA “Bauskas slimnīcas” finansējums SAM 9.3.2. ERAF projekta “Veselības aprūpes pakalpojumu kvalitātes un pieejamības uzlabošana SIA “Bauskas slimnīca”, iegādājoties jaunas medicīnas tehnoloģijas” ietvaros.
10. Konkursa nolikuma izskaidrojums

10.1. Iepirkumu komisija un ieinteresētais piegādātājs vai pretendents ar informāciju apmainās 2016. gada 15. decembra Publisko iepirkumu likuma, turpmāk- PIL, noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija konkursa ietvaros nav saistoša.
10.2. Paziņojumu par konkursa dokumentācijas grozījumiem, Iepirkumu komisijas sniegtās atbildes u.c. izmaiņas ieinteresētie piegādātāji, kas reģistrējušās kā nolikuma saņēmēji, saņem uz norādītājām e-pasta adresēm.
10.3. Ieinteresētais piegādātājs jautājumus par nolikumu uzdod elektroniski rakstiskā veidā. Papīra formāta dokuments nav jāiesniedz.
10.4. Ja ieinteresētais piegādātājs ir laikus pieprasījis papildu informāciju, Iepirkumu komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
10.5. Papildu informāciju iepirkuma komisija nosūta pa e-pastu ieinteresētajam piegādātājam, kurš pieprasījis papildu informāciju vai uzdevis jautājumu, un vienlaikus (tajā pašā dienā) ievieto informāciju SIA “Bauskas slimnīca” mājas lapā www.bauskasslimnica.lv sadaļā „Iepirkumi” – 2018.gada iepirkumi, pie nolikuma un EIS www.eis.gov.lv e-konkursu apakšsistēmā konkursa sadaļā.
10.6. Par jautājuma saņemšanas dienu tiek uzskatīts saņemšanas datums un laiks no pirmdienas līdz ceturtdienai no plkst. 8.00 līdz 16.30 un piektdienā no  plkst. 8.00 līdz 15.30.
10.7. Iepirkuma komisija nav atbildīga par to, ja kāds piegādātājs nav iepazinies ar informāciju par konkursu, kurai ir nodrošināta brīva un tieša elektroniska pieeja SIA “Bauskas slimnīca” mājas lapā www.bauskasslimnica.lv sadaļā „Iepirkumi” – 2018.gada iepirkumi un EIS www.eis.gov.lv e-konkursu apakšsistēmā.
11. Konkursa nolikuma grozījum

11.1. Iepirkuma komisija var izdarīt grozī​jumus konkursa nolikumā pēc paziņojuma ievietošanas interneta tīklā, par to nosūtot citu paziņojumu Iepirkumu uzraudzības birojam. Izdarot grozījumus, tiek mainīti arī piedāvājuma iesniegšanas termiņi atbilstoši Publisko iepirkumu likuma 35. panta 3. daļas prasībām un Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” prasībām.
11.2. Tā kā Pasūtītājs nodrošina brīvu un tiešu elektronisku pieeju atklāta konkursa dokumentiem, tas ievieto šo informāciju mājaslapā internetā, kurā ir pieejami atklāta konkursa dokumenti. 
12. Paziņojums par atklāta konkursa rezultātiem

12.1. Trīs darba dienu laikā pēc lēmuma pieņemšanas par līguma slēgšanas tiesību piešķiršanu vai konkursa izbeigšanu vai pārtraukšanu, Iepirkumu komisija vienlaikus visiem pretendentiem nosūta rezultātu paziņojumus.
13. Prasības pretendentiem
13.1. Gadījumi, kad pretendenta iesniegtais piedāvājums tiek noraidīts:

13.1.1. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.
13.1.2. Pretendents nav reģistrēts, licencēts vai sertificēts atbilstoši attiecīgās valsts normatīvo aktu prasībām.
13.1.3. Pretendents nav iesniedzis pretendenta kvalifikācijas dokumentus vai neatbilst pretendenta kvalifikācijas prasībām.
13.1.4. Pretendents nav iesniedzis kādu no nolikuma 13.2. un 13.3. punktā minētajiem dokumentiem vai ir iesniedzis nolikuma prasībām neatbilstošu dokumentu.
13.1.5. Gadījumā, ja pretendents nebūs izpildījis kādu šī nolikuma prasību attiecībā uz piedāvājuma noformēšanu, Iepirkumu komisija vērtēs šī pārkāpuma būtiskumu un ietekmi uz pretendenta piedāvājumu pēc būtības.

13.2. Atlases prasības un iesniedzamie dokumenti

	13.2.1. Atlases prasības:
	13.2.2. Iesniedzamie dokumenti:

	13.2.1.1. Pretendents var būt jebkura fiziskā vai juridiskā persona, kā arī šādu piegādātāju apvienība jebkurā to kombinācijā, kas attiecīgi piedāvā piegādāt un uzstādīt medicīnas iekāru un ir iesniegusi piedāvājumu atklātam konkursam, atbilstoši šī nolikuma prasībām.
	13.2.2.1.Pretendenta pieteikums dalībai atklātā konkursā atbilstoši nolikuma pielikumam Nr.2.  “Pieteikums par piedalīšanos atklātā konkursā”



	13.2.1.2 Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi. 
	13.2.2.2.Pēc nepieciešamības: 

Ja pretendents, iesniedzot piedāvājumu, balstās uz citu personu saimnieciskajām vai finansiālajām iespējām, iesniedz apliecinājumu vai vienošanos par sadarbību konkrētā līguma izpildei.

Ja pretendents iesniedzot piedāvājumu, balstās uz citu personu tehniskām un profesionālām spējām, iesniedz apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	13.2.1.3. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.


	13.2.2.3.Pēc nepieciešamības: 

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. Papildus jāiesniedz apliecinājums, ka gadījumā ja iepirkuma līguma slēgšanas tiesības tiks piešķirtas personu apvienībai, tā pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.

	13.2.1.4.Pretendents spēj nodrošināt piedāvātās iekārtas piegādi un apkopi. 
	13.2.2.4.Dokuments, kas apliecina Pretendenta tiesības un iespējas nodrošināt piedāvātās iekārtas piegādi, uzstādīšanu un apkopi, piem., iekārtas ražotāja autorizācijas vēstule.

	13.2.1.5.Piedāvātajai iekārtai tiek nodrošināts CE marķējums/piedāvātā iekārta atbilst ES direktīvas 93/42/EEK “Par medicīnas ierīcēm” prasībām.
	13.2.2.5.Piedāvātās iekārtas CE sertifikāta kopija vai piedāvātās iekārtas ražotāja izsniegts apliecinājums, ka piedāvātā iekārta atbilst ES direktīvas 93/42/EEK “Par medicīnas ierīcēm” prasībām.

	13.2.1.6.Pretendenta rīcībā ir vismaz viens piedāvātās iekārtas servisa apkopes speciālists ar atbilstošu kvalifikāciju un pieredzi. 
	13.2.2.6.Pretendenta apliecinājums, ka tā rīcībā ir vismaz viens piedāvātās iekārtas servisa apkopes speciālists, norādot speciālista vārdu, uzvārdu un kvalifikāciju;

13.2.2.7.Norādītā iekārtas servisa apkopes speciālista kvalifikāciju apliecinošo dokumentu kopijas;

13.2.2.8.Pretendenta apliecinājums, ka norādītais piedāvātās iekārtas servisa apkopes speciālists ir līgumattiecībās ar pretendentu un šim speciālistam ir vismaz viena gada pieredze medicīnisko iekārtu apkopes veikšanā.

	13.2.1.7.Piedāvātā iekārta ir oriģinālražojums, jauna - ražota 2018.gadā un tās ražotāja oriģinālā iepakojumā. 
	13.2.2.9.Pretendenta rakstveida apliecinājums, ka piedāvātā iekārta ir oriģinālražojums, jauna – ražota 2018.gadā un preču ražotāja oriģinālā iepakojumā.

	13.2.1.8.Pretendents Pasūtītāja personālam spēj nodrošināt bezmaksas apmācību darbam ar iekārtu atbilstoši 2017.gada 28.novembra Ministru kabineta noteikumu Nr.689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām.
	13.2.2.10.Pretendenta apliecinājums, ka Pasūtītāja personālam izdevīgā laikā tiks nodrošināta bezmaksas apmācība darbam ar piedāvāto iekārtu, ievērojot 2017.gada 28.novembra Ministru kabineta noteikumu Nr.689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasības, pēc apmācību veikšanas izsniedzot Pasūtītāja personālam iekārtas lietošanas instrukciju valsts (latviešu) valodā.

	13.2.1.9.Pretendentam ir atbilstošs finansiālais stāvoklis iekārtas piegādes veikšanai.
	13.2.2.11.Pretendenta izziņa par gada finanšu vidējo apgrozījumu trijos iepriekšējos gados (līdz piedāvājuma iesniegšanas brīdim). Vidējam gada apgrozījumam par šiem gadiem vai nostrādāto periodu vismaz 2 (divas) reizes jāpārsniedz piedāvāto līgumcenu.

	13.2.1.10.Pretendenta piedāvātajai iekārtai tiek nodrošināts ne mazāk 24 (divdesmit četru) mēnešu ražotāja/piegādātāja garantijas termiņš
	13.2.2.12.Pretendenta vai piedāvātās iekārtas ražotāja izsniegts apliecinājums par iekārtas garantijas termiņu, kas nedrīkst būt īsāks par 24 (divdesmit četriem) kalendāra mēnešiem no iekārtas “Nodošanas - pieņemšanas akta” abpusējas parakstīšanas brīža.

	13.2.1.11.Pretendents piedāvātās iekārtas ražotāja/piegādātāja garantijas termiņā spēj nodrošināt iekārtas tehnisko apkopi un uzturēšanu, paredzot iekārtas stāvokļa saglabāšanu un atjaunošanu tādā stāvoklī, kurā tā var izpildīt nepieciešamās funkcijas, kā arī normatīvajos aktos paredzēto pārbaužu veikšanu un to rezultātu nodošanu Pasūtītājam visā līguma darbības periodā


	13.2.2.13.Pretendenta rakstveida apliecinājums, ka pretendents piedāvātās iekārtas ražotāja/piegādātāja garantijas termiņā (ne mazāk kā 24 (divdesmit četri) kalendārie mēneši no iekārtas “Nodošanas -pieņemšanas akta” abpusējas parakstīšanas brīža) bez papildu samaksas nodrošinās iekārtas tehnisko apkopi (ietver nepieciešamo rezerves daļu nomaiņu, transporta, personāla u.c. izmaksas, kas nepieciešamas pakalpojuma nodrošināšanai) un uzturēšanu, paredzot iekārtas stāvokļa saglabāšanu un atjaunošanu tādā stāvoklī, kurā tā var izpildīt nepieciešamās funkcijas (ietver regulārus ražotāja programmatūru atjauninājumus, nepieciešamo rezerves daļu nomaiņu, transporta, personāla u.c. izmaksas, kas nepieciešamas pakalpojuma nodrošināšanai), kā arī normatīvajos aktos paredzēto pārbaužu veikšanu un to rezultātu nodošanu Pasūtītājam visā līguma darbības periodā.

	13.2.1.12. Pretendents uz piedāvājuma iesniegšanas brīdi nodrošina Pasūtītāju ar rakstveida informāciju par piedāvātās iekārtas paredzamo tehniskās apkopes un uzturēšanas organizēšanas kārtību piedāvātās garantijas laikā, ne mazāk kā 24 (divdesmit četru) mēnešu periodā pēc iekārtas “Pieņemšanas - nodošanas akta” abpusējas parakstīšanas brīža (atbilstoši piedāvātās iekārtas ražotāja sniegtajām rekomendācijām), ietverot detalizētu periodiski veicamo darbu un maināmo rezerves daļu, ja attiecināms, uzskaitījumu.
	13.2.2.14. Pretendenta rakstveida informācija par piedāvātās iekārtas paredzamo tehniskās apkopes un uzturēšanas organizēšanas kārtību iekārtas garantijas laikā, ne mazāk kā 24 (divdesmit četru) mēnešu periodā pēc iekārtas “Pieņemšanas - nodošanas akta” abpusējas parakstīšanas brīža (atbilstoši piedāvātās iekārtas ražotāja sniegtajām rekomendācijām), ietverot detalizētu periodiski veicamo darbu un maināmo rezerves daļu, ja attiecināms, uzskaitījumu.



	13.2.1.13. Pretendents sniedz informāciju par visiem tiem apakšuzņēmējiem, kuru sniedzamo pakalpojumu vērtība (nosakāma atbilstoši 2016. gada 15. decembra Publisko iepirkumu likuma 63. panta 3. daļas regulējumam) ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.
	13.2.2.15. Rakstveida informācija par apakšuzņēmējiem (ja paredzēti), norādot līguma daļu, ko Pretendents paredzējis nodot apakšuzņēmējiem (brīvā formā). Klāt jāpievieno apakšuzņēmēju rakstveida apliecinājumi (nolikuma pielikums Nr.5) par gatavību veikt piedāvājumā norādītos darbus


13.2.3. Informācija pretendentiem par Eiropas vienoto iepirkuma procedūras dokumentu:
13.2.3.1.  Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai atklāta konkursa nolikumā noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst atklāta konkursa nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst atklāta konkursa nolikumā noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku (šis dokuments (Eiropas vienotais iepirkuma procedūras dokuments) ir pieejams aizpildīšanai Word dokumenta formātā Iepirkumu uzraudzības biroja tīmekļa vietnē https://www.iub.gov.lv/sites/default/files/upload/skaidrojums_ESPD_20170725.pdf);
13.2.3.2. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza;
13.2.3.3. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību atklāta konkursa nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
13.2.4. Informāciju par to, vai piedāvājumu iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam. 
Piezīme:
Atbilstoši Iepirkumu uzraudzības biroja mājaslapā (https://www.iub.gov.lv/lv/node/649) skaidrojumam par mazajiem un vidējiem uzņēmumiem. 

13.3. Prasības Tehniskajam piedāvājumam un finanšu piedāvājumam
13.3.1. Detalizētas pasūtījumam izvirzītās prasības un nosacījumi ietverti nolikuma pielikumā Nr.1 „Tehniskā specifikācija”;
13.3.2. Tehniskajā piedāvājumā ietver aizpildītu Tehnisko specifikāciju (pielikums Nr.1), norādot visu pielikumā Nr.1 pieprasīto informāciju, kā arī pielikumā Nr.1 norādītos iesniedzamos dokumentus, ja attiecināms. Ja pretendents nav norādījis visu pieprasīto informāciju, Pasūtītājam ir tiesības nevērtēt iesniegto piedāvājumu un lemt par pretendenta iesniegtā piedāvājuma noraidīšanu;
13.3.3. Tehniskajam piedāvājumam pievienojamas piedāvātās preces tehniskās datu lapas (“datasheet”), kurās norādīta informācija par preci (oriģinālvalodā un tulkojumi valsts (latviešu) valodā), norādot atsauci tehniskajā piedāvājumā uz konkrēto lapaspusi un tehniskās datu lapas konkrētajā lappusē norādot Tehniskās specifikācijas prasības Nr.;
13.3.4. Finanšu piedāvājumu aizpilda atbilstoši pielikumā Nr.3 iekļautajai formai;
13.3.5. Finanšu piedāvājumā cenas norāda eiro (EUR), iekļaujot normatīvajos aktos paredzētos nodokļus (izņemot PVN), pretendentu piedāvātās atlaides, transporta un piegādes izdevumus, citus izdevumus, kas nepieciešami, lai kvalitatīvi izpildītu šī nolikuma nosacījumus. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā;
13.3.6. Cenas norāda eiro (EUR) bez PVN ar ne vairāk kā divām zīmēm aiz komata.
14. Iepirkuma līgums
14.1. Pasūtītājs iepirkuma līgumu slēgs ar izraudzīto pretendentu par iekārtas piegādi, uzstādīšanu, pārbaudēm (elektrodrošības, galveno funkciju un raksturlielumu pārbaudēm un radiācijas zonas monitoringu), tehnisko apkopi un remontu iekārtas garantijas laikā un darbinieku apmācību darbā ar iekārtu.
14.2. Lai novērtētu Pretendentu saskaņā ar 2016. gada 15. decembra PIL, 42. pantu, Pasūtītājs pārbaudi par šī likuma 42. panta pirmajā daļā noteikto Pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības (PIL 42. panta 14.daļa).
14.3. Lai pārbaudītu, vai Pretendents nav izslēdzams no dalības iepirkuma procedūrā, Pasūtītājs Ministru kabineta noteiktajā kārtībā izmanto Ministru kabineta noteikto informācijas sistēmu (PIL 42. panta 9. daļa).
14.4. Atbilstoši PIL 42. panta 9. daļas 2. punktā minētās pārbaudes rezultātiem, Pasūtītājs veic šā likuma 42. panta 5. daļā noteiktās darbības.
14.5. Izslēgšanas noteikumu attiecināmības pārbaude attiecībā uz PIL 42. panta 10. daļā minētajām personām, Pasūtītājs veic saskaņā ar minētajā likumā definēto kārtību.
14.6. Ja Pretendents vai personālsabiedrības biedrs, ja Pretendents ir personālsabiedrība, atbilst PIL 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
14.7. Ja Pretendents neiesniedz skaidrojumu un pierādījumus, Pasūtītājs izslēdz pretendentu no dalības iepirkuma procedūrā kā atbilstošu PIL 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam.
14.8. Pasūtītājs izvērtē Pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt no attiecīgā noziedzīgā nodarījuma vai pārkāpuma jomā kompetentām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja Pasūtītājam ir pieejams vai arī pretendents ir iesniedzis attiecīgā noziedzīgā nodarījuma vai pārkāpuma jomā kompetentas institūcijas atzinumu par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
14.9. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, Pasūtītājs pieņem lēmumu izslēgt Pretendentu no turpmākās dalības iepirkuma procedūrā.
14.10. Pēc iepirkuma līguma slēgšanas tiesību piešķiršanas, saņemot attiecīgu Pasūtītāja pieprasījumu, Pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus.
14.11. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt iepirkumu, neizvēloties nevienu piedāvājumu.
14.12. Pretendents, ar kuru noslēgts iepirkuma līgums, ir tiesīgs veikt speciālistu nomaiņu, nemainot tā kvalifikācijas atbilstību šī iepirkuma nolikumam un saskaņojot to ar Pasūtītāju rakstiski.
14.13. Pretendents, ar kuru noslēgts iepirkuma līgums, nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju, ja attiecināms, nomaiņu un iesaistīt papildu apakšuzņēmējus iepirkuma līguma izpildē.

15.  Iepirkumu komisijas tiesības un pienākumi
15.1. Iepirkumu komisijas tiesības:

15.1.1. pieprasīt, lai pretendents iesniedz sava piedāvājuma skaidrojumus un precizējumus (nepievienojot jaunus atlases dokumentus), ja tas nepieciešams piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī piedāvājuma vērtēšanai un salīdzināšanai;
15.1.2. lemt par piedāvājuma noformējuma atbilstību šī nolikuma prasībām;
15.1.3. PIL noteiktā kārtībā labot aritmētiskās kļūdas pretendenta finanšu piedāvājumā;
15.1.4. pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā;
15.1.5. pieprasīt pretendentam iesniegt Pasūtītājam izvērstu aprēķinu, lai pārliecinātos par piedāvātās cenas pamatotību;
15.1.6. noraidīt/izslēgt pretendentu no vērtēšanas iepirkumā, ja viņa piedāvājums neatbilst šim nolikumam un PIL;
15.1.7. izvēlēties nākamo pretendentu, kas piedāvājis zemāko cenu, ja izraudzītais pretendents atsakās slēgt iepirkuma līgumu ar Pasūtītāju;

15.2. Iepirkumu komisijas pienākumi:

15.2.1. nodrošināt iepirkumu norisi un dokumentēšanu;
15.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
15.2.3. pēc ieinteresēto personu pieprasījuma normatīvajos aktos noteiktajā kārtībā sniegt informāciju par šī iepirkuma nolikumu;
15.2.4. vērtēt pretendentus un to iesniegtos piedāvājumus saskaņā ar normatīvajiem aktiem un šo nolikumu, izvēlēties piedāvājumu, vai pieņemt lēmumu par iepirkuma izbeigšanu, neizvēloties nevienu piedāvājumu.

16. Pretendenta tiesības un pienākumi

16.1. Pretendenta tiesības:
16.1.1. apvienoties grupā ar citiem pretendentiem un iesniegt vienu kopēju piedāvājumu;
16.1.2. pirms piedāvājuma iesniegšanas termiņa beigām atsaukt iesniegto piedāvājumu.

16.2. Pretendenta pienākumi:

16.2.1. sagatavot piedāvājumu atbilstoši šī nolikuma prasībām;
16.2.2. sniegt patiesu informāciju;
16.2.3. sniegt atbildes uz Iepirkumu komisijas pieprasījumiem par papildus informāciju, kas nepieciešama piedāvājuma noformējuma pārbaudei, pretendentu atlasei, piedāvājuma atbilstības pārbaudei, salīdzināšanai un vērtēšanai;
16.2.4. segt visas izmaksas, kas saistītas ar piedāvājuma sagatavošanu un iesniegšanu.

17. Piedāvājumu vērtēšana un piedāvājuma izvēles kritērijs
17.1. Piedāvājumu atbilstības pārbaudes laikā tiks rīkota piedāvājumu pārbaude. Piedāvājumu pārbaudīs Iepirkumu komisija piedāvājumu pārbaudes sanāksmē.
17.2. Piedāvājumu vērtēšana sastāv no trīs posmiem:
17.2.1. 1.posms- piedāvājumu noformējuma pārbaude;
17.2.2. 2.posms- pretendentu atlase;
17.2.3. 3.posms- tehnisko un finanšu piedāvājumu atbilstības pārbaude, piedāvājuma ar viszemāko cenu noteikšana.

17.3. Pretendentu piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājumu vērtēšanu Iepirkumu komisija veic slēgtā sēdē;
17.4. Iepirkumu komisija ir tiesīga lūgt pretendentiem sniegt papildu paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai;
17.5. Piedāvājumu noformējuma pārbaude:
17.5.1. Pēc piedāvājuma atvēršanas Iepirkumu komisijas locekļi izvērtē piedāvājuma atbilstību atklāta konkursa Nolikumā noteiktajām noformējuma prasībām (nolikuma 7.1.; 7.2. un 7.3.punktā izvirzītās prasības) un pieņem attiecīgu lēmumu;
17.5.2. Pretendenti, kas izturējuši piedāvājuma noformējuma pārbaudi, tiek pielaisti pie pretendentu atlases;
17.5.3. Iepirkumu komisija lēmumu pieņem balsojot.

17.6. Pretendentu atlase:

17.6.1. Iepirkumu komisija noskaidro pretendentu kompetenci un atbilstību paredzamā līguma izpildes prasībām. Pretendentu atlase un kvalifikācijas pārbaude notiek pēc pretendenta iesniegtajiem atlases un kvalifikācijas dokumentiem, pārbaudot pretendenta atbilstību atklāta konkursa nolikuma 13.2. un 13.3.punktā izvirzītajām prasībām un noteiktajiem dokumentiem;
17.6.2. Attiecībā uz atklāta konkursa Nolikuma 13.3.punktā noteiktajiem dokumentiem šī piedāvājumu vērtēšanas posma ietvaros tiek veikta tikai dokumentu iesniegšanas fakta konstatācija un to atbilstība izvirzītajām izstrādāšanas prasībām, nevērtējot to saturu pēc būtības;
17.6.3. Pretendentu atlases laikā Iepirkumu komisija vērtē katru piedāvājumu atbilstoši katrai atklāta konkursa nolikumā izvirzītajai prasībai. Iepirkumu komisija lēmumu pieņem balsojot.
17.6.4. Iepirkumu komisija atzīst pretendentu par neizturējušu pretendentu atlasi un nepielaiž pie tālākās vērtēšanas to pretendentu piedāvājumus, kuri neatbilst atklāta konkursa nolikuma 13.2. un/vai 13.3. punktā izvirzītajām prasībām un noteiktajiem iesniedzamajiem dokumentiem;
17.6.5. Pretendenti, kas izturējuši pretendentu atlasi, tiek pielaisti pie tehnisko piedāvājumu vērtēšanas.

17.7. Tehnisko un finanšu piedāvājumu atbilstības pārbaude, piedāvājuma ar viszemāko cenu noteikšana:

17.7.1. Piedāvājuma ar piedāvāto viszemāko cenu noteikšanai konkursā tiek izmantoti pretendentu iesniegtie dokumenti, atbilstoši konkursa nolikuma 13.3.puktā izvirzītajām prasībām. 
17.7.2. Iepirkumu komisija veic pretendentu iesniegto tehnisko un finanšu piedāvājumu pārbaudi, izvērtējot to atbilstību Nolikuma 1.pielikumam (Tehniskais piedāvājums) un 3. pielikumam (Finanšu piedāvājums) norādītajām prasībām. Ja pretendenta tehniskais vai finanšu piedāvājums neatbilst nolikumā noteiktajām prasībām vai nav iesniegts kāds no Nolikumā pieprasītajiem dokumentiem, iepirkuma komisija šo piedāvājumu tālāk neizskata.
17.7.3. Iepirkumu komisija, vērtējot pretendentu piedāvājumus, ņems vērā cenu bez pievienotās vērtības nodokļa, sākotnēji, atbilstoši PIL regulējumam, pārliecinoties, vai finanšu piedāvājums nesatur aritmētiskās kļūdas, kā arī vai iesniegtais finanšu piedāvājums nav uzskatāms par nepamatoti lētu.
17.7.4. Ja piedāvājums šķiet nepamatoti lēts, pasūtītājs pieprasa skaidrojumu par piedāvāto cenu vai izmaksām saskaņā ar PIL 53.pantu.

17.7.5. Iepirkumu komisija pretendenta iesniegtā piedāvājuma izvērtēšanai var piesaistīt ekspertu (-us). Eksperts (-ti) sniedz rakstisku vērtējumu par iesniegto piedāvājumu, kas tiek pievienots Iepirkumu komisijas sēdes protokolam, ja attiecināms. Eksperta vērtējums nav saistošs Iepirkumu komisijai.
17.7.6. Ja Pasūtītājs ar iepirkuma uzvarētāju (pretendentu, kas piedāvājis iekārtu ar viszemāko cenu) kādu iemeslu dēļ, piemēram, saņemts pretendenta atteikums slēgt iepirkuma līgumu, nevar noslēgt līgumu, tas ir tiesīgs slēgt līgumu ar nākamo pretendentu, kas piedāvājis viszemāko cenu.

18. Pielikumi:

1. Pielikums Nr.1 “Tehniskā specifikācija” (atsevišķs fails);
2. Pielikums Nr.2 “Pieteikums atklātam konkursam”;
3. Pielikums Nr.3 “Finanšu piedāvājums”;
4. Pielikums Nr.4 “Līguma projekts”;
5. Pielikums Nr.5 “Apakšuzņēmēja/piesaistītā speciālista apliecinājums”.
Pielikums Nr.1

Atklāta konkursa „Mamogrāfijas iekārtas piegāde 
un uzstādīšana SIA „Bauskas slimnīca” vajadzībām” nolikumam 

(Iepirkuma ID Nr. – BS 2018/2/ SAM 9.3.2. ERAF)
TEHNISKĀ SPECIFIKĀCIJA
Pievienots atsevišķs fails !

Pielikums Nr.2
Atklāta konkursa „Mamogrāfijas iekārtas piegāde 

un uzstādīšana SIA „Bauskas slimnīca” vajadzībām” nolikumam 

(Iepirkuma ID Nr. – BS 2018/2/ SAM 9.3.2. ERAF)
Pieteikums par piedalīšanos atklātā konkursā

„Mamogrāfijas iekārtas piegāde un uzstādīšana SIA „Bauskas slimnīca” vajadzībām”
Iepirkuma procedūras identifikācijas Nr. BS 2018/2/ SAM 9.3.2. ERAF
Pretendents 







	Pretendenta nosaukums:
	

	Reģistrācijas numurs un datums:
	

	Nodokļu maksātāja reģistrācijas numurs:
	

	Juridiskā adrese:
	

	Faktiskā adrese: 
	

	Bankas nosaukums un filiāle, bankas kods, konta Nr.: 
	

	Tālruņa Nr. :
	

	Faksa Nr. :
	

	Oficiālā elektroniskā pasta adrese:
	

	Kontaktpersona:

(kontaktpersonas ieņemamais amats, vārds, uzvārds, tālrunis,  e-pasts)
	

	Pretendenta vadītāja vārds, uzvārds vai pilnvarotās personas ieņemamais amats, vārds, uzvārds, tālrunis, e-pasts 
	


ar šī pieteikuma iesniegšanu:

1) piesakās piedalīties atklātā konkursā „Mamogrāfijas iekārtas piegāde un uzstādīšana SIA „Bauskas slimnīca” vajadzībām” ar iepirkuma procedūras identifikācijas Nr. BS 2018/2/ SAM 9.3.2. ERAF
2) apņemamies ievērot šī iepirkuma procedūras nolikumā noteiktās prasības;

3) apņemamies (gadījumā, ja mūsu piedāvājums tiks atzīts par uzvarētāju iepirkuma procedūrā Nr. BS 2018/2/ SAM 9.3.2. ERAF) slēgt līgumu un izpildīt visus līguma pamatnosacījumus saskaņā ar pielikumu Nr.4;
4) apliecinām, ka visas piedāvājumā sniegtās ziņas ir patiesas;

5) apliecinām, ka esam iepazinušies ar iepirkuma procedūras Nr. BS 2018/2/SAM 9.3.2. ERAF Nolikuma noteikumiem un piedāvājuma cenā esam iekļāvuši visas nepieciešamās izmaksas, mums nav nekādu neskaidrību un pretenziju šajā sakarā tagad, kā arī atsakāmies tādas celt līguma darbības laikā.

Paraksts*



/Vārds, uzvārds/

2018.gada ___._____________

*Pieteikumu jāparaksta Pretendenta vadītājam vai viņa pilnvarotai personai (šajā gadījumā pieteikumam obligāti pievienojama pilnvara)

Pielikums Nr.3

Atklāta konkursa „Mamogrāfijas iekārtas piegāde 

un uzstādīšana SIA „Bauskas slimnīca” vajadzībām” nolikumam 

(Iepirkuma ID Nr. – BS 2018/2/SAM 9.3.2. ERAF)
Finanšu piedāvājums

„Mamogrāfijas iekārtas piegāde un uzstādīšana SIA „Bauskas slimnīca” vajadzībām”
Iepirkuma procedūras identifikācijas Nr. BS 2018/2/SAM 9.3.2. ERAF
Iesniedza:







	Pretendenta nosaukums:
	

	Reģistrācijas numurs un datums:
	

	Nodokļu maksātāja reģistrācijas numurs:
	

	Juridiskā adrese:
	

	Faktiskā adrese: 
	

	Bankas nosaukums un filiāle, bankas kods, konta Nr.: 
	

	Tālruņa Nr. :
	

	Faksa Nr. :
	

	Oficiālā elektroniskā pasta adrese:
	

	Kontaktpersona:

(kontaktpersonas ieņemamais amats, vārds, uzvārds, tālrunis,  e-pasts)
	

	Pretendenta vadītāja vārds, uzvārds vai pilnvarotās personas ieņemamais amats, vārds, uzvārds, tālrunis, e-pasts 
	


	Nr.

p.

k.
	Piedāvātās iekārtas nosaukums/modelis, kods un ražotājs
	Summa, kas ietver piedāvātās iekārtas vērtību, iepakojuma, piegādes, personāla, transporta, izkraušanas un uzstādīšanas izmaksas, visus valsts un pašvaldības noteiktos nodokļus, nodevas un citas izmaksas, kas saistītas ar piedāvāto iekārtu, tās piegādi un līgumā izvirzīto uz iekārtu attiecināmo garantijas nosacījumu izpildi un apmācību nodrošinājumu pasūtītāja personālam. Pasākumi preces apkopei un uzturēšanai. t.sk. līgumā noteikto nepieciešamo pārbaužu veikšanai, piedāvātajā preces garantijas laikā ir bezmaksas
	
	Kopējā piedāvātā summa par iekārtu ar PVN (Eiro)

	
	
	       Summa EUR bez PVN
	
	PVN (… %) (Eiro)
	5.=3.+4.

	1.
	2.
	                                        3.
	
	4.
	5.

	1.
	Mamogrāfijas iekārta, radiologa asistenta darba vieta, kājas slēdzis 
	 
	
	
	

	2.
	Ārsta radiologa darba vieta
	
	
	
	

	
	KOPĀ:
	
	
	
	


Piedāvā tā cena “KOPĀ” bez PVN ar vārdiem: ________________________ Eiro ______ centi.
Paraksts*



/Vārds, uzvārds/
2018.gada ___._____________
*Pieteikumu jāparaksta Pretendenta vadītājam vai viņa pilnvarotai personai (šajā gadījumā pieteikumam obligāti pievienojama pilnvara)

Pielikums Nr.4
Atklāta konkursa „Mamogrāfijas iekārtas piegāde 

un uzstādīšana SIA „Bauskas slimnīca” vajadzībām” nolikumam 

(Iepirkuma ID Nr. – BS 2018/2/SAM 9.3.2. ERAF)

PROJEKTS

IEPIRKUMA LĪGUMS 

Bauskā, 






2018.gada ___. ____________

SIA „Bauskas slimnīca”, vienotais reģistrācijas numurs 43603017682, juridiskā adrese Dārza iela 7/1, Bauska, Bauskas novads, LV-3901, valdes locekles Mirdzas Brazovskas personā, kura rīkojas saskaņā ar statūtiem, turpmāk šajā līgumā saukta PASŪTĪTĀJS, no vienas puses, 
un

_________________________, vienotais reģistrācijas numurs_________________, juridiskā adrese: ___________________, ___________________ personā, kurš rīkojas saskaņā ar sabiedrības statūtiem, turpmāk – PIEGĀDĀTĀJS, no otras puses, katrs atsevišķi saukts Puse, bet abi kopā Puses,

pamatojoties uz veikto iepirkuma procedūru „Mamogrāfijas iekārtas piegāde un uzstādīšana SIA „Bauskas slimnīca” vajadzībām” (identifikācijas Nr. BS 2018/2/SAM 9.3.2. ERAF), brīvprātīgi bez spaidiem un viltus vienojās par sekojošo: 

1. Līguma priekšmets

1.1. PASŪTĪTĀJS pērk, bet PIEGĀDĀTĀJS pārdod, atbilstoši Latvijas Republikas Ministru kabineta noteikumu Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām piegādā, uzstāda, nodrošina nepieciešamo pārbaužu veikšanu un to rezultātu nodošanu PASŪTĪTĀJAM visā šī līguma darbības periodā, un PASŪTĪTĀJA personāla apmācību darbam ar (iekārtas nosaukums), turpmāk– Preci, saskaņā ar PIEGĀDĀTĀJA iesniegto Tehnisko specifikāciju un finanšu piedāvājumu (pielikumā), turpmāk- Tehniskā specifikācija, Finanšu piedāvājums, un šī līguma noteikumiem.
1.2. PIEGĀDĀTĀJS nodrošina Preces piegādi PASŪTĪTĀJAM 2 (divu) kalendāro mēnešu laikā no līguma noslēgšanas dienas. Par piegādes datumu uzskata datumu, kad Piegādātājs ir piegādājis Preci, uzstādījis, palaidis darbībā, pilnvērtīgi apmācījis PASŪTĪTĀJA personālu darba vietā, un nodevis Preci PASŪTĪTĀJAM, ko apliecina pušu parakstīts Pieņemšanas – nodošanas akts.
2. Cenas un norēķinu kārtība

2.1. Cena par Preci ir norādīta Finanšu piedāvājumā.

2.2. Līgumcena par Preces piegādi, uzstādīšanu, normatīvajos aktos noteikto pārbaužu veikšanu un to rezultātu nodošanu PASŪTĪTĀJAM visā šī līguma darbības periodā, apkopes un uzturēšanas nodrošināšanu, kā arī PASŪTĪTĀJA personāla apmācību darbam ar Preci ir _____________ EUR (summa vārdiem) bez pievienotās vērtības nodokļa, turpmāk- PVN, PVN ___% _____________ EUR (summa vārdiem), kopējā līguma summa, ieskaitot nodokļus un nodevas, ir __________ EUR (summa vārdiem).

2.3. Šī līguma 2.2.punktā norādītajā līgumcenā ir iekļauta Preces vērtība, iepakojuma, piegādes, personāla, transporta un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci, tās piegādi, nepieciešamo pārbaužu veikšanu visā šī līguma darbības periodā, apkopes un uzturēšanas nodrošināšanu                             _____(piedāvātās garantijas laikā) mēnešu periodā pēc Preces Pieņemšanas -nodošanas akta abpusējas parakstīšanas brīža, kā arī apmācību sniegšanu PASŪTĪTĀJA personālam.

2.4. Šī līguma 2.2.punktā norādītās līguma summas samaksa PIEGĀDĀTĀJAM tiek veikta šādā kārtībā:

2.4.1. 25% (divdesmit pieci procenti) no šī līguma 2.2.punktā norādītās summas tiek maksāti avansa veidā 10 (desmit) darba dienu laikā no līguma noslēgšanas un PIEGĀDĀTĀJA rēķina saņemšanas dienas, pārskaitot attiecīgo summu uz PIEGĀDĀTĀJA bankas kontu;
2.4.2. 75% (septiņdesmit pieci procenti) no šī līguma 2.2.punktā norādītās summas tiek maksāti 15 (piecpadsmit) darba dienu laikā pēc Preces Pieņemšanas-nodošanas akta abpusējas parakstīšanas brīža un PIEGĀDĀTĀJA rēķina saņemšanas dienas, pārskaitot attiecīgo summu uz PIEGĀDĀTĀJA  bankas kontu.
2.5. PVN izmaiņu gadījumā, Prece tiek pārdota PASŪTĪTĀJAM saskaņā ar PVN likmi, atbilstoši spēkā esošajiem normatīvajiem aktiem. PVN izmaiņas Puses speciāli nesaskaņo.

2.6. Vienlaikus ar Preces piegādi PIEGĀDĀTĀJS PASŪTĪTĀJAM iesniedz PIEGĀDĀTĀJA parakstītus Preces Pieņemšanas- nodošanas aktus divos eksemplāros.

2.7. PASŪTĪTĀJS 5 (piecu) darba dienu laikā pārbauda Preces atbilstību līguma noteikumiem un paraksta 2.6. punktā minētos Pieņemšanas - nodošanas aktu, vai arī iesniedz motivētu atteikumu pieņemt Preci.

2.8. PASŪTĪTĀJA motivēta atteikuma gadījumā PIEGĀDĀTĀJS 20 (divdesmit) darba dienu laikā novērš atteikumā norādītos trūkumus un par to paziņo Pasūtītājam.

2.9. Par rēķina/pavadzīmes apmaksas dienu tiek uzskatīta diena, kad PASŪTĪTĀJS veicis pārskaitījumu PIEGĀDĀTĀJA norēķinu kontā.

3. Preces pieņemšanas-nodošanas nosacījumi

3.1. PIEGĀDĀTĀJS nodod Preci PASŪTĪTĀJAM SIA „Bauskas slimnīca” (Dārza ielā 7/2, Bauska, Bauskas novads) PASŪTĪTĀJA norādītās telpās, atbilstoši līguma pirmajā punktā minētajam pasūtījumam un termiņam.
3.2. Nododot Preci, PIEGĀDĀTĀJS nodod visus Preces dokumentus, kas nepieciešami, lai veiktu tās reģistrāciju (ja šādas iekārtas reģistrācija paredzēta normatīvajos aktos), t.sk. sertifikātus,  lietošanas instrukcijas u.c. dokumentus valsts - latviešu valodā, uzstāda, palaiž iekārtu darbībā (pārbauda tās darbību pie PASŪTĪTĀJA) un veic PASŪTĪTĀJA personāla praktisku apmācību, ko apliecina ar aktu par apmācības veikšanu.
3.3. Nododot Preci ekspluatācijā un visā garantijas laikā PIEGĀDĀTĀJAM jānodrošina radiācijas zonas monitoringu atbilstoši Ministru Kabineta noteikumiem Nr. 482 “Noteikumi par aizsardzību pret jonizējošo starojumu medicīniskajā apstarošanā” un Nr. 1284 “Darbinieku apstarošanas kontroles un uzskaites kārtība” un jānodod PASŪTĪTĀJAM pārbaudi apliecinoši dokumenti kopā ar Pieņemšanas – nodošanas aktu un pārbaudi apliecinoši dokumenti Preces garantijas laikā.
3.4. Nododot Preci ekspluatācijā un visā garantijas laikā PIEGĀDĀTĀJS nodrošina PASŪTĪTĀJA darbinieku apmācību darbam ar piegādāto Preci un elektrodrošības, galveno funkciju un raksturlielumu pārbaudi atbilstoši Latvijas Republikas MK noteikumu Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” prasībām.
3.4. Vienlaicīgi ar Preces nodošanu PIEGĀDĀTĀJS nodod PASŪTĪTĀJAM Preces tehnisko dokumentāciju valsts (latviešu) valodā un PIEGĀDĀTĀJA pilnvarotā pārstāvja parakstītus Preces Pieņemšanas- nodošanas aktu divos eksemplāros.
3.5. Ja PIEGĀDĀTĀJS noteiktajā termiņā Preci nav piegādājis, tas maksā līgumsodu 0,1% (vienas desmitdaļas procenta) apmērā no šī līguma kopējās summas par katru nokavēto termiņa dienu, bet ne vairāk kā 10% (desmit procenti) no līguma kopējās summas.

3.6.Ja PASŪTĪTĀJS neievēro līguma 2.4.punktā minētos termiņus, tas maksā līgumsodu 0,1% (vienas desmitdaļas procenta) apmērā no šī līguma kopējās summas par katru nokavēto termiņa dienu, bet ne vairāk kā 10% (desmit procenti) no līguma kopējās summas.
3.7. Gadījumā, ja Preces Pieņemšanas - nodošanas laikā tiek konstatēts Preces defekts, tad Preces Pieņemšanas - nodošanas akta parakstīšana ir iespējama vienīgi pēc defekta aktā norādīto trūkumu pilnīgas novēršanas.
4. Kvalitātes prasības un garantijas

4.1. Preces kvalitātei pilnībā ir jāatbilst PASŪTĪTĀJA izvirzītajām prasībām un tehniskajiem parametriem, kas norādīti Tehniskajā specifikācijā.
4.2. Precei, izņemot atsevišķus komplektējošos elementus, kas attiecīgi marķēti tehniskajā piedāvājumā, ja attiecināms, tiek nodrošināts ___ (mēneši vārdiem) mēnešu ražotāja/PIEGĀDĀTĀJA garantijas termiņš, skaitot no Preces Pieņemšanas - nodošanas akta abpusējas parakstīšanas dienas.

4.3. Garantijas laikā PIEGĀDĀTĀJS ir atbildīgs par jebkuru Preces defektu, ja vien tas nav radies PASŪTĪTĀJA Preces nepareizas ekspluatācijas rezultātā.
4.4. Līguma 4.2.punktā minētajā termiņā PIEGĀDĀTĀJS bez maksas veic regulāru Preces tehnisko apkopi (ietver nepieciešamo rezerves daļu nomaiņu, transporta, personāla u.c. izmaksas, kas nepieciešamas pakalpojuma nodrošināšanai) un uzturēšanu, t.sk. garantijas servisa nodrošināšanu un remontu, atbilstoši Preces ražotāja sniegtajām rekomendācijām un MK noteikumu Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”  noteikto nepieciešamo pārbaužu veikšanu. 
4.5. Ja PIEGĀDĀTĀJS neievēro līguma 4.4.punktā minētos termiņus Preces tehniskās apkopes (ietver nepieciešamo rezerves daļu nomaiņu, transporta, personāla u.c. izmaksas, kas nepieciešamas pakalpojuma nodrošināšanai) un uzturēšanas veikšanai atbilstoši Preces ražotāja sniegtajām rekomendācijām, tas maksā līgumsodu 0,1% (vienas desmitdaļas procenta) apmērā no šī līguma kopējās summas par katru nokavēto dienu, bet ne vairāk kā 10% (desmit procenti) no līguma kopējās summas.

4.6. Līguma 4.2.punktā minētajā termiņā, PIEGĀDĀTĀJS apņemas veikt Preces remontu ne vēlāk kā 8 (astoņu) stundu laikā darba laikā un ne vēlāk kā 12 (divpadsmit) stundu laikā ārpus darba laika (arī brīvdienās un svētku dienās) vai citā ar PASŪTĪTĀJU saskaņotā termiņā, pēc telefoniska izsaukuma pa tālruni _______________, remontu ar rezerves daļu nomaiņu ne ilgāk kā 7 (septiņu) dienu laikā pēc remonta pieteikšanas. 
4.7. Ja PASŪTĪTĀJS konstatē Preces tehniskās apkopes vai uzturēšanas darbu defektu, kas nav radies PASŪTĪTĀJA vainas rezultātā, PASŪTĪTĀJAM ir tiesības garantijas laikā iesniegt PIEGĀDĀTĀJAM rakstisku paziņojumu par konstatētajiem defektiem. PIEGĀDĀTĀJS novērš paziņojumā minēto defektu par saviem līdzekļiem vienas nedēļas laikā pēc paziņojuma saņemšanas vai citā ar PASŪTĪTĀJU rakstiski saskaņotā termiņā.

4.8. Ja PIEGĀDĀTĀJS neievēro līguma 2.8.,4.6. un 4.7.punktā minētos termiņus, tas maksā līgumsodu 0,1% (vienas desmitdaļas procenta) apmērā no šī līguma kopējās summas par katru nokavēto termiņa dienu, bet ne vairāk kā 10% (desmit procenti) no līguma kopējās summas.

4.9. PIEGĀDĀTĀJS ir atbildīgs par piegādājamās Preces nejaušas pilnīgas vai daļējas bojāejas vai bojāšanās risku līdz tās nodošanai ekspluatācijā. 

4.10. Preces bojājuma gadījumā PASŪTĪTĀJAM, ir tiesības prasīt, lai PIEGĀDĀTĀJS nekavējoties piegādā sertificētas rezerves daļas un attiecīgi rīkojas, lai Preces dīkstāve nepārsniegtu 21 dienu gadā, pretējā gadījumā, PIEGĀDĀTĀJS maksā līgumsodu 0,4 % (četras desmitdaļas procenta) apmērā no šī līguma kopējās summas par katru nokavēto termiņa dienu, bet ne vairāk kā 10% (desmit procenti) no līguma kopējās summas.

5. Pušu saistības un atbildība

5.1. PIEGĀDĀTĀJA saistības:

5.1.1. PIEGĀDĀTĀJS apņemas veikt savlaicīgu Preces piegādi, kā arī Preces tehnisko apkopi un remontu līguma 4.2., 4.4., 4.6. punktā minētajā termiņā;

5.1.2. PIEGĀDĀTĀJS veic Preces piegādi PASŪTĪTĀJA uzraudzībā un iepriekš saskaņotā termiņā;

5.1.3. PIEGĀDĀTĀJS ir atbildīgs par Preces atbilstību Latvijas Republikas normatīvo aktu prasībām; 

5.1.4. PIEGĀDĀTĀJS apņemas Preces piegādi veikt PASŪTĪTĀJA darbiniekiem izdevīgā darba laikā; 

5.1.5. PIEGĀDĀTĀJS apmāca darbam ar Preci PASŪTĪTĀJA darbiniekus viņiem izdevīgā darba laikā;

5.1.6. PIEGĀDĀTĀJS apņemas Preces piegādes un lietošanas apmācības laikā, strādājot PASŪTĪTĀJA telpās, ievērot Latvijas Republikā spēkā esošo darba aizsardzības un ugunsdrošības noteikumu prasības; 

5.1.7. PIEGĀDĀTĀJS nepieciešamības gadījumā nodrošina PASŪTĪTĀJA darbiniekus ar informatīvu atbalstu (konsultācijām) par jautājumiem, kas saistīti ar Preces ekspluatāciju saskaņā ar Preces tehnisko dokumentāciju pēc 5.1.5. punkta izpildes. 

5.2. PASŪTĪTĀJA saistības:

5.2.1. PASŪTĪTĀJS apņemas veikt samaksu par Preci šajā līgumā noteiktajos termiņos un kārtībā;

5.2.2. PASŪTĪTĀJS apņemas PIEGĀDĀTĀJAM nodrošināt pienācīgus apstākļus Preces piegādei un PASŪTĪTĀJA personāla apmācībai.

5.3. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieka, kā arī šī līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. 

5.4. Jebkura šajā līgumā noteiktā līgumsoda samaksa neatbrīvo Puses no to saistību izpildes. 

5.5. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumus.

5.6. Preces īpašuma tiesības pāriet PASŪTĪTĀJAM pēc pilnīgas Preces apmaksas veikšanas.

5.7. PIEGĀDĀTĀJS ir tiesīgs veikt speciālistu nomaiņu, nemainot tā kvalifikācijas atbilstību iepirkuma procedūras nolikumam un saskaņojot to rakstiski ar PASŪTĪTĀJU.

5.8. PIEGĀDĀTĀJS nodrošina savu saistību izpildi saviem spēkiem, kā arī uz savu risku var uzticēt to apakšuzņēmējiem. Ja PIEGĀDĀTĀJS grib izvēlēties citus vai piesaistīt jaunus apakšuzņēmējus, viņam ir jāsaņem PASŪTĪTĀJA rakstiska piekrišana. PIEGĀDĀTĀJAM ir aizliegts jebkādas šajā līgumā noteiktās tiesības un saistības nodot trešajai personai bez rakstiskas PASŪTĪTĀJA piekrišanas. PASŪTĪTĀJA nepiekrīt apakšuzņēmēju nomaiņai, ja pastāv kāds no šādiem nosacījumiem:

5.8.1. piedāvātais apakšuzņēmējs neatbilst iepirkuma procedūras nolikumā apakšuzņēmējiem izvirzītajām prasībām;

5.8.2.tiek nomainīts apakšuzņēmējs, uz kura iespējām iepirkuma procedūrā PIEGĀDĀTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā PIEGĀDĀTĀJS atsaucies, apliecinot savu atbilstību iepirkuma procedūras nolikumā noteiktajām prasībām, vai tas atbilst 2016. gada 15. decembra Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

5.8.3.piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst 2016. gada 15. decembra Publisko iepirkumu likuma  42. panta pirmajā daļā minētajiem pretendentu izslēgšanas gadījumiem;

5.8.4. apakšuzņēmēja maiņas rezultātā tiktu izdarīti tādi grozījumi PIEGĀDĀTĀJA iepirkuma procedūrā iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras nolikumā noteiktajiem piedāvājuma izvērtēšanas kritērijiem.

5.9. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras nolikumā noteiktajiem piedāvājuma izvērtēšanas kritērijiem.

5.10.PASŪTĪTĀJS pieņem lēmumu atļaut vai atteikt PIEGĀDĀTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

5.11. Uzsākot līguma izpildi, PIEGĀDĀTĀJS nekavējoties iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī PIEGĀDĀTĀJA apakšuzņēmēju apakšuzņēmējus.

5.12. PIEGĀDĀTĀJS līguma izpildes laikā nekavējoties paziņo PASŪTĪTĀJAM par jebkurām līguma 5.11.punkta ietvaros iesniegtajā sarakstā minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

6. Nepārvarama vara
6.1. Puse tiek atbrīvota no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, nepārvaramas varas rezultātā iestājusies preču ražotāja nespēja pildīt savas saistības, autoavārijas vai citas transporta satiksmes neparedzētas problēmas, kā arī karš un karadarbība, streiki, Latvijas Republikas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītiem Līguma izpildes traucējumiem, tikai gadījumā, ja pēc nepārvaramās varas apstākļu iestāšanās ir izdarījusi visu iespējamo, lai novērstu radušos līguma izpildes šķēršļus.

6.2. Pusei, kas nokļuvusi nepārvaramas varas apstākļos, bez kavēšanās, bet ne vēlāk kā 5 (piecu) darba dienu laikā pēc nepārvaramas varas iestāšanās rakstiski jāinformē par to otra Puse un, ja tas ir iespējams, ziņojumam jāpievieno kompetentas iestādes izsniegta izziņa, kas satur minēto apstākļu apstiprinājumu. 

7. Līguma grozīšana, izbeigšana un strīdu izskatīšana

7.1. Līgumu var grozīt vai papildināt, ievērojot 2016. gada 15. decembra PIL 61.panta regulējumu un noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.

7.2. Pusēm ir tiesības vienpusēji izbeigt līgumu pirms termiņa, ja:  
7.2.1. viena no Pusēm likumā noteiktajā kārtībā tiek atzīta par maksātnespējīgu vai bankrotējušu vai pret to uzsākts likvidācijas process;
7.2.2. ja ir iestājušies un ilgst vairāk kā 3 (trīs) mēnešus nepārvaramas varas apstākļi, kas kādai no Pusēm padara tās saistību izpildi par neiespējamu.
7.3. PASŪTĪTĀJS ir tiesīgs izbeigt līgumu vienpusēji, ja PIEGĀDĀTĀJS līguma darbības laikā pārkāpis šī līguma noteikumus.
7.4. Puse informē rakstveidā, 10 (desmit) dienas iepriekš, otru Pusi par nespēju veikt ar šo līgumu uzņemto saistību izpildi un līguma vienpusēju izbeigšanu. 
7.5. Līguma izbeigšana neatbrīvo Puses no jau pastāvošo saistību izpildes. 
7.6. Strīdus, kas radušies līguma izpildes gaitā, Puses cenšas atrisināt savstarpējās pārrunās. Gadījumos, kad Puses nevar vienoties 1 (viena) mēneša laikā, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.
8. Citi noteikumi

8.1. Līgumā nereglamentētajos jautājumos Puses vadās pēc Latvijas Republikā spēkā esošajiem normatīvajiem aktiem.

8.2. Līgums stājas spēkā ar tā parakstīšanas brīdi un ir spēkā līdz pilnīgai Pušu saistību izpildei.

8.3. Jebkādi paziņojumi un cita veida korespondence saistībā ar līgumu ir jāveic rakstveidā, un tiek uzskatīts, ka Puses to ir saņēmušas: trešajā darba dienā, ja attiecīgais paziņojums ir nosūtīts ar ierakstītu vēstuli vai piegādes dienā, ja attiecīgais paziņojums piegādāts personīgi vai ar kurjeru, vai nosūtīts pa e-pastu (ar drošu elektronisko parakstu), ar nosacījumu, ka ir pievienots apstiprinājums par dokumenta nosūtīšanu.

8.4. Ja kāds no šā līguma noteikumiem zaudē juridisko spēku, tad tas neietekmē pārējos šī līguma noteikumus.

8.5. Puses garantē, ka tām ir attiecīgās pilnvaras, lai slēgtu šo līgumu un uzņemtos tajā noteiktās saistības un pienākumus.

8.6. Katrai Pusei 5 (piecu) darba dienu laikā jāziņo otrai Pusei par sava juridiskā statusa, adreses vai norēķinu rekvizītu maiņu.

8.7. Pušu reorganizācija vai to vadītāju maiņa nevar būt par pamatu iepirkuma līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, iepirkuma līgums paliek spēkā un tā noteikumi ir saistoši Pušu tiesību pārņēmējiem.

8.8. PASŪTĪTĀJS par pilnvaroto pārstāvi līguma izpildes laikā norīko_______________ (ieņemamais amats, vārds, uzvārds), tālruņa numurs ______________.

8.9. PIEGĀDĀTĀJS par pilnvaroto pārstāvi līguma izpildes laikā norīko _______________ (ieņemamais amats, vārds, uzvārds), tālruņa numurs ______________.

8.10. Pušu pilnvarotie pārstāvji ir atbildīgi par šī līguma izpildes uzraudzīšanu, tai skaitā, par Preces pieņemšanas - nodošanas organizēšanu, Preces pieņemšanas- nodošanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu/pavadzīmju iesniegšanu un pieņemšanu un nodošanu apmaksai, defekta akta parakstīšanu.

8.11. Līgums izstrādāts un noformēts latviešu valodā uz 5 (piecām) lapām ar ___(skaits ar vārdiem) pielikumiem uz ____ (________) lapām, kopā uz (______________________) lapām, 2 (divos) eksemplāros ar vienādu juridisko spēku – pa vienam eksemplāram katrai Pusei. 

8.12. Puses piekrīt visiem šā līguma punktiem un apstiprina, to parakstot.

9. Pušu adreses, rekvizīti un paraksti

	PASŪTĪTĀJS                                                                PIEGĀDĀTĀJS
SIA „Bauskas slimnīca”

Reģ. Nr. 43603017682

Dārza ielā 7/1, Bauska, 

Bauskas novads, LV-3901

A/S „SEB BANKA” 

Konts:  LV54UNLA0029700142810

Kods: UNLAV2X 

E-pasts : b_res@apollo.lv
Tālrunis: 63924696

_______________________________

Valdes locekle Mirdza Brazovska: 
2018. gada __ . _______________

	


Pielikums Nr.5

Atklāta konkursa „Mamogrāfijas iekārtas piegāde 

un uzstādīšana SIA „Bauskas slimnīca” vajadzībām” nolikumam 

(Iepirkuma ID Nr. – BS 2018/2/SAM 9.3.2. ERAF)

APAKŠUZŅĒMĒJA/PIESAISTĪTĀ SPECIĀLISTAAPLIECINĀJUMS

Iepirkuma procedūras 

„Mamogrāfijas iekārtas piegāde un uzstādīšana SIA „Bauskas slimnīca” vajadzībām”

identifikācijas Nr. BS 2018/2/SAM 9.3.2. ERAF ietvaros

Ar šo (Apakšuzņēmēja nosaukums vai vārds un uzvārds (ja apakšuzņēmējs ir fiziska persona) /piesaistītā speciālista vārds un uzvārds, apakšuzņēmēja reģistrācijas numurs vai personas kods (ja apakšuzņēmējs ir fiziska persona)/piesaistītā speciālista personas kods un apakšuzņēmēja/piesaistītā speciālista adrese) apliecinu/ām, ka

piekrītu/am piedalīties SIA „Bauskas slimnīca” organizētā iepirkuma procedūrā „Mamogrāfijas iekārtas piegāde un uzstādīšana SIA „Bauskas slimnīca” vajadzībām” (ID Nr. BS 2018/2/SAM 9.3.2. ERAF) kā (Pretendenta nosaukums, reģistrācijas numurs un adrese) apakšuzņēmējs/pieaicinātais speciālists, kā arī gadījumā, ja ar pretendentu tiks noslēgts iepirkuma līgums, apņemamies:

1) veikt šādus darbus (norādīt plānotos darbus):

2) sniegt veicamo darbu aprakstu atbilstoši nododamo darbu sarakstā norādītajam.

Datums, vieta

Paraksts:__________________

